ΚΑΝΟΝΙΣΜΟΣ (ΕΚ) αριθ. 292/98 ΤΗΣ ΕΠΙΤΡΟΠΗΣ της 4ης Φεβρουαρίου 1998 για έβδομη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, λόγω της εμφανίσεως κλασσικής πανώλης των χοίρων σε ορισμένες περιοχές παραγωγής στην Ισπανία, έχουν θεσπισθεί έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2530/97 (4) 7

ότι λόγω της εμφάνισης νέων περιπτώσεων κλασσικής πανώλης των χοίρων στην Ισπανία, οι ισπανικές κτηνιατρικές αρχές έχουν εισάγει νέες ζώνες εποπτείας 7 ότι θα πρέπει να συμπεριληφθούν οι ζώνες αυτές στα μέτρα στήριξης που προβλέπονται από τον κανονισμό (ΕΚ) αριθ. 913/97, αντικαθιστώντας το παράρτημα ΙΙ του εν λόγω κανονισμού με ένα νέο παράρτημα 7

ότι λόγω της συνεχίσεως των κτηνιατρικών και εμπορικών περιορισμών και της επεκτάσεώς τους σε νέες ζώνες πρέπει να αυξηθεί ο αριθμός των χοίρων προς πάχυνση και των χοιριδίων που μπορούν να παραδοθούν στις αρμόδιες αρχές, επιτρέποντας με τον τρόπο αυτό τη συνέχιση των εκτάκτων μέτρων στις επόμενες εβδομάδες 7

ότι η ταχεία και αποτελεσματική εφαρμογή των εκτάκτων μέτρων στήριξης της αγοράς είναι από τα καλύτερα μέσα καταπολεμήσεως της διαδόσεως της κλασσικής πανώλης των χοίρων 7 ότι δικαιολογείται συνεπώς να εφαρμοσθούν οι διατάξεις που προβλέπονται στο άρθρο 1 σημείο 1 του παρόντος κανονισμού από τις 15 Ιανουαρίου 1998 για να αποφευχθεί η διακοπή των μέτρων στήριξης για τους χοίρους προς πάχυνση ο προβλεπόμενος αριθμός των οποίων εξαντλήθηκε στις 14 Ιανουαρίου 1998 και οι άλλες διατάξεις από 21 Ιανουαρίου 1998 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 913/97 τροποποιείται ως εξής:

1. Το παράρτημα Ι αντικαθίσταται από το παράρτημα Ι του παρόντος κανονισμού.

2. Το παράρτημα ΙΙ, αντικαθίσταται από το παράρτημα ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 21 Ιανουαρίου 1998. Εντούτοις, οι διατάξεις που προβλέπονται στο άρθρο 1 σημείο 1 εφαρμόζονται από τις 15 Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 282 της 1. 11. 1975, σ. 1.

(2) ΕΕ L 349 της 31. 12. 1994, σ. 105.

(3) ΕΕ L 131 της 23. 5. 1997, σ. 14.

(4) ΕΕ L 346 της 17. 12. 1997, σ. 67.

ΠΑΡΑΡΤΗΜΑ Ι

«ΠΑΡΑΡΤΗΜΑ Ι

Ανώτατος συνολικός αριθμός ζώων από τις 6 Μαΐου 1997:

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΙΙ

- Στην επαρχία Lιrida, οι ζώνες προστασίας και εποπτείας όπως καθορίζονται στα παραρτήματα Ι και ΙΙ του διατάγματος της Generalitat της Catalogne της 30ής Δεκεμβρίου 1997, που δημοσιεύθηκε στην Επίσημη Εφημερίδα της Generalitat στις 20. 1. 1998, σ. 668.

- Στην επαρχία Segovia, οι ζώνες προστασίας και εποπτείας όπως καθορίζονται στα παραρτήματα Ι και ΙΙ του διατάγματος της Junta de Castilla y Leσn της 19ης Ιανουαρίου 1998, που δημοσιεύθηκε στην Επίσημη Εφημερίδα της Junta στις 20. 1. 1998, σ. 619.

- Στην επαρχία Madrid, οι ζώνες προστασίας και εποπτείας όπως καθορίζονται στα παραρτήματα Ι και ΙΙ του διατάγματος της Comunidad de Madrid της 14ης Ιανουαρίου 1998, που δημοσιεύθηκε στην Επίσημη Εφημερίδα της Comunidad στις 16. 1. 1998, σ. 11.

- Στην επαρχία Toledo, οι ζώνες προστασίας και εποπτείας όπως καθορίζονται στα παραρτήματα Ι και ΙΙ του διατάγματος της Junta de Comunidades de Castilla-La Mancha της 13ης Ιανουαρίου 1998, που δημοσιεύθηκε στην Επίσημη Εφημερίδα της Junta στις 16. 1. 1998, σ. 319».